ÎNREGISTRAREA DECESULUI
Începând cu data de 16.05.2024 înregistrarea decesului se face în S.I.I.E.A.S.C. Cererile și declarațiile se completează și se semnează exclusiv în aplicație, durata de preluare, prelucrare și întocmire a unui act de deces fiind de 35-45 min.
Declararea decesului
Termenul legal de declarare a decesului:
- 3 zile de la data încetării din viață, când cauza decesului este naturală
- 3 zile de la data eliberării certificatului medical constatator al decesului, când decesul se datorează unei sinucideri, accident sau alte cauze violente, precum și în cazul găsirii unui cadavru
- 24 de ore de la data decesului, pentru copilul născut viu care a decedat înăuntrul termenului de 15 zile
Notă: Declararea decesului se face de către membrii familiei decedatului, iar în lipsa acestora de către orice persoană care are cunoştinţă despre deces ori medicul sau alt cadru din unitatea sanitară.
Acte necesare:
- certificatul medical constatator al decesului (a se citi cu atenție la primire, dacă acesta conține erori trebuie corectat la emitent)
- documentul de identitate al celui decedat
- certificatul de naștere al celui decedat
- certificatul de căsătorie al celui decedat, dacă este cazul
- hotararea de divort a celui decedat, dacă este cazul
-actul de identitate al sotului ramas in viata, daca este cazul
-certificatul de nastere al sotului ramas in viata, daca este cazul
- certificatul de deces al sotului celui decedat, daca este cazul
- documentul de evidență militară al celui decedat, dacă este cazul
[bookmark: _GoBack]- actul de identitate al celui care declară decesul-ruda
- documente privind gradul de rudenie al declarantului( act identitate, certificat de nastere, certificat de casatorie, dupa caz)
- dovada eliberată de poliție sau parchet în situația în care decesul se datorează unei sinucideri, accident sau alte cauze violente
- aprobare parchet în situația în care decesul nu a fost declarat în termenul legal
La cererea declarantului se poate elibera adeverință de înhumare sau de incinerare a cadavrului.
În situația în care declarantul nu este membru al familiei sau persoană îndreptățită nu se eliberează certificatul de deces.
Înhumarea sau incinerarea unui cetățean român al cărui deces s-a produs și s-a înregistrat în străinătate se face pe baza adeverinței de înhumare sau de incinerare a cadavrului eliberată de serviciul de evidență de la locul înhumării/ incinerării, în baza cererii scrise și a documentelor doveditoare.

